b'\n_START_ARTICLE_\nV\xc3\xa5ganes Fotballklubb\n_START_PARAGRAPH_\nV\xc3\xa5ganes Fotballklubb (stiftet 29. september 1980) er en fotballklubb i Sola kommune. V\xc3\xa5ganes holder til p\xc3\xa5 R\xc3\xb8yneberg ved Grannesv\xc3\xa5gen, og er et idrettslag som er drevet med hovedvekt p\xc3\xa5 breddefotball._NEWLINE_Klubben er tilsluttet Norges Fotballforbund gjennom Rogaland Fotballkrets, og hadde i 2004 over 200 medlemmer fordelt p\xc3\xa5 lag fra 6 \xc3\xa5r opp til A-laget. Klubben disponerer et klubbhus, \xc3\xa9n grusbane, \xc3\xa9n gressbane, to fotballbinger og en liten gressbane. I utgangspunktet benytter A-laget gressbanen til trening og kamper i sesongen._NEWLINE_H\xc3\xb8sten 2011 \xc3\xa5pnet klubben sin nye kunstgressbane. A-laget til V\xc3\xa5ganes Fotballklubb rykket ned til 7. divisjon samme h\xc3\xb8st, men fikk anledning til \xc3\xa5 spille i 6. divisjon da et av lagene der trakk seg. Spillende trener er Cato Lie.'